CELEX: 32019D2250
Language: mt
Date: 2019-12-19 00:00:00
Title: Deċiżjoni ta’ Implimentazzjoni tal-Kunsill (UE) 2019/2250 tat-19 ta’ Diċembru 2019 li tapprova r-Regoli ta’ Proċedura tal-Eurojust

30.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 336/309
               
            
         DEĊIŻJONI TA’ IMPLIMENTAZZJONI TAL-KUNSILL (UE) 2019/2250
         tat-19 ta’ Diċembru 2019
         li tapprova r-Regoli ta’ Proċedura tal-Eurojust
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) 2018/1727 tal-Parlament Ewropew u tal-Kunsill tal-14 ta’ Novembru 2018 dwar l-Aġenzija tal-Unjoni Ewropea għall-Kooperazzjoni fil-Ġustizzja Kriminali (Eurojust), u li jissostitwixxi u jħassar id-Deċiżjoni tal-Kunsill 2002/187/ĠAI (1), u b’mod partikolari l-Artikolu 5(5) tiegħu,
         Billi:
         
                     (1)
                  
                  
                     Skont ir-Regolament (UE) 2018/1727, il-Kulleġġ tal-Eurojust (il-"Kulleġġ”) jeħtieġ jadotta r-Regoli ta’ Proċedura tal-Eurojust. Dawk ir-Regoli ta’ Proċedura jeħtieġu jiġu approvati mill-Kunsill permezz ta’ atti ta’ implimentazzjoni.
                  
               
                     (2)
                  
                  
                     L-abbozz tar-Regoli ta’ Proċedura ġie approvat, f’konformità mal-Artikolu 5(5) tar-Regolament (UE) 2018/1727, mill-Kulleġġ fit-12 ta’ Diċembru 2019. L-abbozz tar-Regoli ta’ Proċedura separati dwar l-ipproċessar u l-protezzjoni ta’ data personali msemmija fl-Artikolu 17 tar-Regoli ta’ Proċedura ġie approvat mill-Kulleġġ fis-16 ta’ Diċembru 2019.
                  
               
                     (3)
                  
                  
                     Jenħtieġ li r-Regoli ta’ Proċedura u r-Regoli ta’ Proċedura separati dwar l-ipproċessar u l-protezzjoni ta’ data personali msemmija fl-Artikolu 17 tar-Regoli ta’ Proċedura jiġu approvati mill-Kunsill.
                  
               
                     (4)
                  
                  
                     Id-Danimarka mhijiex marbuta bir-Regolament (UE) 2018/1727 u għalhekk mhijiex qed tieħu sehem fl-adozzjoni u l-applikazzjoni ta’ din id-Deċiżjoni, li timplimenta r-Regolament (UE) 2018/1727.
                  
               
                     (5)
                  
                  
                     L-Irlanda u r-Renju Unit huma marbuta bir-Regolament (UE) 2018/1727 u għalhekk qed jieħdu sehem fl-adozzjoni u l-applikazzjoni ta’ din id-Deċiżjoni, li timplimenta r-Regolament (UE) 2018/1727,
                  
               ADOTTA DIN ID-DEĊIŻJONI:
         
            Artikolu 1
            Ir-Regoli ta’ Proċedura tal-Eurojust, u r-Regoli ta’ Proċedura separati dwar l-ipproċessar u l-protezzjoni ta’ data personali msemmija fl-Artikolu 17 tar-Regoli ta’ Proċedura, huma b’dan approvati.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-19 ta’ Diċembru 2019,
            
               
                  Għall-Kunsill
               
               
                  Il-President
               
               K. MIKKONEN
            
         
         
            (1)  ĠU L 295, 21.11.2018, p. 138.